Document ID: 32014D0368

IZVEDBENI SKLEP KOMISIJE
z dne 16. junija 2014
o spremembi Izvedbenega Sklepa 2011/778/EU o dovoljenju nekaterim državam članicam, da določijo začasna odstopanja od nekaterih določb Direktive Sveta 2000/29/ES v zvezi s semenskim krompirjem s poreklom iz nekaterih kanadskih provinc
(notificirano pod dokumentarno številko C(2014) 3878)
(Besedilo v grškem, italijanskem, malteškem, portugalskem in španskem jeziku je edino verodostojno)
(2014/368/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive Sveta 2000/29/ES z dne 8. maja 2000 o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti (1), in zlasti člena 15(1) Direktive,
ob upoštevanju naslednjega:
(1)
Izvedbeni sklep Komisije 2011/778/EU (2) določa odstopanje za uvoz semenskega krompirja s poreklom iz nekaterih kanadskih provinc v Grčijo, Španijo, Italijo, na Ciper, Malto in Portugalsko ob upoštevanju posebnih pogojev.
(2)
Odstopanje, odobreno z Izvedbenim sklepom 2011/778/EU, je bilo časovno omejeno. Portugalska je zaprosila za podaljšanje navedenega odstopanja. Razmere upravičujejo, da odstopanje ostane nespremenjeno, zato bi moralo odstopanje veljati še naprej. Upravičeno se pričakuje, da bo uvoženi krompir še naprej v skladu z zakonodajo Unije. Prav tako so v tem sklepu vzpostavljeni ustrezni mehanizmi za zagotovitev spremljanja pogojev za uporabo odstopanj. Zato je primerno podaljšati dovoljenja za določitev odstopanja, ki so odobrena s tem sklepom, za daljše obdobje od tistih, ki so bila odobrena s prejšnjimi sklepi, in sicer do 31. marca 2024.
(3)
Izvedbeni sklep 2011/778/EU bi bilo zato treba ustrezno spremeniti.
(4)
Ukrepi iz tega sklepa so v skladu z mnenjem Stalnega odbora za zdravstveno varstvo rastlin -
SPREJELA NASLEDNJI SKLEP:
Člen 1
Izvedbeni sklep 2011/778/EU se spremeni:
1.
V členu 1(2) se besedilo točke (c) nadomesti z naslednjim:
„(c)
prodajne sezone krompirja od 1. decembra do 31. marca vsakega leta do 31. marca 2024.“
2.
člen 15 se nadomesti z naslednjim besedilom:
„Člen 15
Dovoljenje za določitev odstopanj iz člena 1 se prekliče pred 31. marcem 2024, če:
(a)
so določbe iz členov 2 do 13:
(i)
nezadostne za preprečitev vnosa škodljivih organizmov iz člena 2 v Unijo ali
(ii)
neupoštevane;
(b)
obstajajo elementi, ki bi lahko preprečili pravilno delovanje koncepta ‚neokuženega območja‘ v Kanadi.“
Člen 2
Ta sklep je naslovljen na Helensko republiko, Kraljevino Španijo, Italijansko republiko, Republiko Ciper, Republiko Malto in Portugalsko republiko.
V Bruslju, 16. junija 2014

Labels: 17
3
6
18
15